ภราดาเราะชีด

**เราะชีด ฮัมมามี** รู้จักกันดีในชื่อ **ภราดาเราะชีด** (; เกิด ค.ศ. 1971 ที่โมร็อกโก) เป็นอดีตมุสลิมชาวโมร็อกโกที่เข้ารีตเป็นคริสต์ โดยมีพ่อเป็นอิหม่าม เขาเป็นนักแก้ต่างชาวคริสต์กับนักวิจารณ์อิสลาม และเป็นผู้ดำเนินรายการสดทางโทรทัศน์รายสัปดาห์ทางช่องอัลฮะยาต ทีวี ซึ่งเขาเปรียบเทียบศาสนาอิสลามกับศาสนาคริสต์

## ชีวประวัติ
เราะชีดเกิดในประเทศโมร็อกโกจากครอบครัวมุสลิมอนุรักษ์นิยม และเติบโตที่ดุกกาละฮ์ พ่อของเขาเป็นอิหม่าม เราะชีดจำอัลกุรอานได้หนึ่งในหกเมื่ออายุ 6 ขวบ เขาศึกษาด้านเศรษฐศาสตร์และวิทยาการคอมพิวเตอร์ที่มหาวิทยาลัยฮะซันที่ 2 ที่กาซาบล็องกา ใน ค.ศ. 1990 ตอนอายุ 19 ปี เขาเปลี่ยนไปนับถือศาสนาคริสต์หลังศึกษาความแตกต่างระหว่างสองความเชื่อ โดยมีจุดประสงค์เดิมคือเพื่อปกป้องศาสนาอิสลาม เมื่อพ่อแม่พบกี่ยวกับการเปลี่ยนศาสนานี้ ทั้งสองขับเขาออกจากบ้าน และเขาต้องอาศัยอยู่กับมิชชันนารี แต่ท้ายที่สุดต้องหนีออกนอกประเทศโมร็อกโก หลังจากที่พบว่าชาวอาหรับกว่า 80 ล้านคนไม่เข้าใจภาษาอาหรับคลาสสิกที่ใช้เขียนคัมภีร์อัลกุรอานอย่างแท้จริง เขาจึงเริ่มแปลคัมภีร์อัลกุรอานเป็นภาษาอาหรับท้องถิ่น โดยเชื่อว่าหากชาวมุสลิมเข้าใจถ้อยคำในคัมภีร์อัลกุรอานมากขึ้น พวกเขาก็จะละทิ้งศาสนาอิสลาม

ใน ค.ศ. 2005 เขาเริ่มจัดรายการโทรทัศน์ของตัวเองทางช่องอัลฮะยาต ทีวี โดยเปรียบเทียบคุณธรรมของศาสนาคริสต์กับศาสนาอิสลาม ซึ่งรวมถึงรายการ *Lifting the Veil* ที่บันทึกเทปไว้ 55 ตอน และรายการ *Daring Questions* ที่ออกอากาศสด 555 ตอน โดยรายการสิ้นสุดลงใน ค.ศ. 2018 หลังออกอากาศมา 12 ปี ซึ่งเปิดโอกาสให้ชาวมุสลิมโทรเข้ามาถามคำถามเกี่ยวกับศาสนาคริสต์ และยังมีการนำเสนอคำให้การจากอดีตชาวมุสลิมที่เปลี่ยนมานับถือศาสนาคริสต์ด้วย ช่องนี้เป็นที่ถกเถียงกันในโลกอิสลามและถูกแบนในประเทศมุสลิมหลายประเทศ ช่องนี้ก่อตั้งขึ้นในไซปรัสเมื่อ ค.ศ. 2003 โดยพันธกิจอัลฮะยาต องค์กรอีแวนเจลิคัล ใน ค.ศ. 2006 พันธมิตรอีแวนเจลิคัลรายใหม่ได้เข้าร่วมกับอัลฮะยาต ทีวี รวมถึงพันธกิจ Joyce Meyer

## มุมมองและความเชื่อ
ราชีดขอให้ชาวโมร็อกโกทุกคนได้รับอนุญาตให้ทำสิ่งนี้:
1. เปลี่ยนศาสนาได้; 
2. ถือครองคัมภีร์ไบเบิลฉบับแปลภาษาในภาษาอาหรับโมร็อกโกหรือภาษาอาหรับ โดยไม่ต้องกลัวที่จะถูกจับกุม;
3. ให้ชื่อคริสต์แก่เด็ก ๆ;
4. สอนเด็ก ๆ เกี่ยวกับกับศาสนาคริสต์ในโรงเรียนแทนศาสนาอิสลาม และ
5. สิทธิในการปฏิบัติศาสนาคริสต์อย่างเสรี

ในวิดีโอชื่อ “A Message to President Obama From a Former Muslim” เขาอ้างว่าการกระทำของรัฐอิสลามอิรักและลิแวนต์ (ISIS) สะท้อนถึงศาสนาอิสลาม แม้จะมีการกล่าวอ้างในทางตรงกันข้ามก็ตาม และยืนยันว่าการก่อการร้ายเริ่มต้นในโรงเรียนและมัสยิด:

:*“มี[[ชัยค์]]ชาวซาอุดีอาระเบียกี่คนที่เทศนาสั่งสอนความเกลียดชัง? มีช่องอิสลามกี่ช่องที่ปลูกฝังความคิดและสอนความรุนแรงจากคัมภีร์[[อัลกุรอาน]]และ[[หะดีษ]]? มีคำเทศนาในวันศุกร์กี่ครั้งที่ต่อต้านตะวันตก เสรีภาพ และประชาธิปไตย? มีโรงเรียนอิสลามกี่แห่งที่ผลิตครูและนักเรียนรุ่นต่อรุ่นที่เชื่อใน[[ญิฮาด]] [[การพลีชีพ]] และการต่อสู้กับ[[กาฟิร|ผู้ที่ไม่ใช่ชาวมุสลิม]]? และสุดท้าย มีเว็บไซต์กี่แห่งที่ได้รับทุนจากรัฐบาล พันธมิตรของคุณ ที่มีชัยค์ออก[[ฟัตวา]]ต่อต้านสิทธิมนุษยชนขั้นพื้นฐาน? ถ้าคุณต้องการต่อสู้กับการก่อการร้าย จงเริ่มต้นจากตรงนั้น”*

:*“เว้นแต่โลกมุสลิมจะจัดการกับศาสนาอิสลามและแยกศาสนาออกจากรัฐ เราจะไม่มีวันยุติวงจรนี้ได้ ... ถ้าศาสนาอิสลามไม่ใช่ปัญหา แล้วทำไมมี[[ศาสนาคริสต์ในตะวันออกกลาง|ชาวคริสต์ในตะวันออกกลาง]]หลายล้านคน แต่ไม่มีใครเคยระเบิดตัวเองเพื่อเป็นผู้พลีชีพเลยหรือ ทั้ง ๆ ที่พวกเขาอาศัยอยู่ภายใต้สภาพเศรษฐกิจและการเมืองที่เหมือนกันหรือแย่กว่ากันด้วยซ้ำ?”*

เราะชีดเชื่อว่าการเกิดขึ้นของ ISIS ได้สร้างวิกฤตศรัทธาที่ไม่เคยเกิดขึ้นมาก่อนในโลกอิสลาม: "มุสลิมหลายคนกำลังพูดว่า 'ถ้า ISIS คืออิสลาม ฉันจะออกจากศาสนา' บางคนกำลังกลายเป็นผู้ไม่เชื่อในพระเจ้า...ตอนนี้มีกระแสการไม่เชื่อในพระเจ้าในโลกอาหรับอย่างมาก และหลายคนกำลังหันไปหาพระเยซูคริสต์ อิสลามไม่เคยเผชิญกับวิกฤตนี้มาก่อน" เราะชีดเชื่อว่า "การตื่นตัว" ของศาสนาคริสต์กำลังเกิดขึ้นในตะวันออกกลาง โดยมุสลิมหลายคนกลายเป็นชาวคริสต์หรือผู้ไม่เชื่อในพระเจ้าหลังจากที่พวกเขาได้รู้ว่าอิสลามเป็นเช่นใด และอิสลามนั้นแตกต่างจากศาสนาอื่น ๆ เพราะ "อิสลามไม่ยอมรับกฎหมายใด ๆ นอกจากกฎของอัลลอฮ์"

## ชีวิตส่วนตัว
ภรรยาของเขาก็เป็นชาวโมร็อกโกที่นับถือศาสนาคริสต์ และมีบุตรสามคน

## อ้างอิง

## แหล่งข้อมูลอื่น
*Al Haya TV
*https://www.youtube.com/c/BROTHERRACHID
*Daring Questions Facebook Page

หมวดหมู่:นักวิจารณ์ศาสนาอิสลามชาวคริสต์
หมวดหมู่:ผู้ที่เปลี่ยนมานับถือศาสนาคริสต์จากศาสนาอิสลามนิกายซุนนี
หมวดหมู่:นักปกป้องศาสนาคริสต์
หมวดหมู่:นักวิจารณ์ลัทธิอิสลาม
หมวดหมู่:อดีตมุสลิมที่วิจารณ์ศาสนาอิสลาม
หมวดหมู่:ชาวคริสต์โมร็อกโก
หมวดหมู่:อดีตมุสลิมนิกายซุนนีโมร็อกโก
หมวดหมู่:ความรู้สึกต่อต้านศาสนาอิสลามในโมร็อกโก
หมวดหมู่:พิธีกรรายการทอล์คโชว์ทางโทรทัศน์